google/wiki40b huggingface dataset:
Karol Šiška

Život

Narodil sa 19. marca 1906 v Selenči v Báčskej oblasti Juhoslávie. Po maturite na gymnáziu v Sarvaši a Novom Sade študoval na Lekárskej fakulte Karlovej univerzity v Prahe.
V rokoch 1931-1939 pracoval ako ústavný lekár v Pražskom sanatóriu v Podolí a aj ako asistent II. chirurgickej kliniky v Prahe. Od roku 1939 bol primárom v liečebných ústavoch v Dolnom Smokovci a vo Vyšných Hágoch, kde sa vo funkcii vedúceho chirurgického centra zaslúžil o prepracovanie a zavedenie najmodernejších liečebných metód v liečbe pľúcnej a kostnej tuberkulózy. Počas Slovenského národného povstania bol veliteľom Prvej poľnej partizánskej nemocnice na Starých Horách. Po prechode frontu sa pridal k československému armádnemu zboru gen. Ludvíka Svobodu, kde zastával funkciu šéfchirurga.
Po vojne zastával ďalej funkciu primára nemocnice v Dolnom Smokovci, neskôr bol primárom chirurgického oddelenia Liečebne tuberkulózy vo Vyšných Hágoch - do roku 1950 bol jej riaditeľom. Po príchode do Bratislavy v roku 1950 sa stal primárom Mestského ústavu národného zdravia a o štyri roky neskôr prednostom II. chirurgickej kliniky. Poverili ho zriadením centra pre hrudnú chirurgiu, neskôr tu zriadili kardiochirurgické centrum. Začal prednášať na Univerzite Komenského, kde ho roku 1953 vymenovali za profesora.
Posledné roky svojho života prežil v Senci v kruhu svojej rodiny. Zomrel 12. apríla 2000, pochovaný je v dolnej časti starého cintorína.

Dielo

Bol zakladateľom slovenskej kardiochirurgie, klinický a experimentálny pracovník, funkcionár SAV a zakladateľ Ústavu pre výskum srdca SAV. Vo vedeckovýskumnej práci sa zameral na pľúcnu, srdcovú a experimentálnu chirurgiu.
V 50. rokoch vykonal prvú úspešnú operáciu srdca s mimotelovým krvným obehom v Československu. Ako prvý urobil takúto operáciu v Poľsku, vtedajšej NDR a inde vo východnom bloku. Bol vyznamenaný najvyššími vyznamenaniami viacerých krajín. Viedol lekársky tím, ktorý v roku 1968 uskutočnil prvú transplantáciu ľudského srdca s mimotelovým obehom krvi v strednej a východnej Európe. Vzhľadom na jeho vedeckovýskumný prínos ho v roku 1970 vymenovali za predsedu Slovenskej akadémie vied (SAV). Bol členom viacerých zahraničných inštitúcií.
Vazgen I.

Život

Narodil sa 20. septembra 1908 v Bukurešti ako Levon Garabed Baljian v Arménskej komunite v Rumunsku. Jeho otec bol obuvník a matka učiteľka. Mladý Levon Baljian nemal pôvodne namierené k cirkevnej dráhe a tak študoval na Bukureštskej univerzite fakultu filozofie a literatúry. Po absolvovaní školy sa stal filozofom a vydával série odborných článkov.
Jeho záujem z filozofiu sa začal presúvať na teológiu, a tak študoval Arménsku apoštolskú teológiu v gréckych Aténach. Roku 1942 získal z rúk Karapeta Mazlumiana kňazské svätenie. Nakoniec získal titul vardapet, cirkevný titul pre kazateľa a učiteľa Arménskej apoštolskej cirkvi ako ekvivalent doktora teológie. Bol administrátorom rumunskej eparchie a roku 1947 sa stal jej biskupom. Dňa 23. mája 1948 ho patriarcha Gevork VI. menoval najvyšším vardapetom. Roku 1951 bol vysvätený na biskupa. V decembri 1954 začal riadiť aj bulharskú eparchiu.
Jeho vzostup hierarchií cirkvi vyvrcholil roku 1955 kedy bol zvolený katolikosom a patriarchom Arménskej apoštolskej cirkvi. Bol jedným z najmladších zvolených katolikosov. Intronizovaný bol 2. októbra rovnakého roka. V tejto funkcii bol až do svojej smrti 18. augusta 1994. Počas svojho pôsobenia, sa mu podarilo presadiť nezávislosť cirkvi voči sovietskej vláde v Arménskej SSR. Dočkal sa náboženskej slobody roku 1991.
Bol veľmi zaneprázdnený obnovením kostolov a cirkevných inštitúcií. Zachránil mnoho cirkevných pokladov založením Múzea Alexa Manoogiana Matky cirkvi. Udržiaval silné kontakty s Arménskou katolíckou cirkvou, s cieľom zmieriť obe krídla arménskeho kresťanstva.
Michal Habaj

Životopis

V rokoch 1993 – 1998 študoval na filozofickej fakulte Univerzity Komenského odbor slovenský jazyk a literatúra, od roku 1998 sa venoval doktorandskému štúdiu na Ústave slovenskej literatúry SAV v Bratislave. V súčasnosti pracuje ako vedecký pracovník Ústavu slovenskej literatúry SAV, kde sa špecializuje na modernu a avantgardu.

Tvorba

Svoje prvé literárne diela publikoval v časopisoch Dotyky, Rak, Romboid, Vlna a iných, knižne debutoval v roku 1997 zbierkou básní 80-967760-4-5. Píše poéziu, prózu (sci-fi, poviedky), recenzie, kritiky a v oblasti literárnohistorického výskumu sa zaoberá slovenskou poéziou a prózou medzivojnového obdobia. Na motívy jeho básnickej zbierky Gymnazistky. Prázdniny trinásťročnej vzniklo v roku 1999 predstavenie Gymnazistky v Divadle M.U.T. Je tiež spoluautorom poézie multimediálneho tanečného predstavenia Love in Bilingual Motion z roku 2004, kedy toto predstavenie otváralo festival Ars Poetica.
Mainneville

Poloha

Obec má rozlohu 8,14 km². Najvyšší bod je položený 163 m n. m. a najnižší bod 81 m n. m.

Obyvateľstvo

Počet obyvateľov obce je 448 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pištoľník (človek)

Pištoľník je označenie muža z Divokého západu, ktorý si získal povesť, že je nebezpečný s pištoľou. Označenie vzniklo v 20. storočí a používa sa v literatúre a filme.

Pôvod pojmu

Amatérský etymológ Barry Popik vystopoval, že termín „pištoľník“ (angl. gun slinger či gunslinger) pochádza z westernového filmu Drag Harlan z roku 1920. Slovo čoskoro prijali ďalší autori westernov, napríklad Zane Grey, a stalo sa bežne používaným.

Použitie

Termín sa často používal pre mužov, ktorí sa nechávali najímať na zabíjanie alebo pôsobili na rančoch v územných bojoch, za ktoré dostávali „žold“. Iní, ako Billy the Kid, boli notorickí banditi, ďalší zase muži zákona, ako napríklad Pat Garrett a Wyatt Earp. Pištoľníkom môže byť bandita, lupič či vrah, ktorý využíva divočiny v pohraničí, kde sa skrýva a podniká pravidelné útoky na vznešenú spoločnosť. Pištoľník mohol byť tiež štátny agent, archetypálne osamelý pomstiteľ, častejšie však šerif, ktorého úlohou bolo čeliť zločincovi a predviesť ho spravodlivosti, alebo častejšie ju osobne vykonať. Označenie sa často chybne používa v historických popisoch mužov zabitých pri prestrelkách. Napríklad obete v Prestrelke pri O. K. Corrale, Billy Clanton, Frank McLaury a Tom McLaury boli označovaní ako „pištoľníci“, aj keď boli len kovbojmi a rančermi – prestrelka bola ich prvá a jediná.
Turistická značkovaná trasa číslo 8101

Turistická značkovaná trasa číslo 8101 je krátka žltá trasa spájajúca bratislavskú mestskú časť Lamač a vrch Kamzík. Dĺžka trasy je 4,1 km.
Andrej Gennadievič Karlov

Úmrtie

Andrej Karlov bol zastrelený tureckým moslimským teroristom na vernisáži umeleckých diel v Ankare. Ako páchateľ bol identifikovaný 22 ročný turecký policajt Mevlut Mert Altintaş. Jeho útok bol sprevádzaný pokrikom „Allah Akbar“ (Alah je večný) a „Nezabudnite na Aleppo!“. Policajt v tom čase nebol v službe.

Osobný život

Andrej Karlov bol ženatý a mal syna.
Conteville-lès-Boulogne

Poloha

Obec má rozlohu 2,1 km². Najvyšší bod je položený 106 m n. m. a najnižší bod 25 m n. m.

Obyvateľstvo

Počet obyvateľov obce je 457 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sandalfon

Sandalfon je anjel spomínaný v niektorých judaistických a kresťanských textoch.
Niektoré zdroje ho spomínajú ako proroka Elijáša povýšeného na anjela, iné ako dvojča/brata Metatrona, ktoré malo ľudský pôvod. V Knihe Enochovej je vládcom 6. Neba (makom), ale v Zohare vládcom 7. Neba. V islamskej viere býva v 4. Nebi. V Kabale je anjelom predstavujúcim sefirah Malchutu a splýva alebo sa zamieňa s anjelom Metatronom; okrem toho vraj prijíma modlitby ľudí a posiela ich Bohovi.
Podobne ako Michael vraj neustále bojuje so Samuelom (teda asi Satanom), anjelom zla. Podľa iných povestí sa označuje aj ako ofan (koleso po hebrejsky), čím sa myslí "koleso v kolese" z Ezechielovej vízie nebeských vozov. Ďalej sa o Sandalfonovi hovorí, že hrá dôležitú úlohu pri diferenciácii pohlaví v embryu.
Všetky zdroje ho opisujú ako veľmi vysokého, napríklad vraj prevyšoval výšku anjela Hadraniela o 500 rokov cesty pešo alebo vraj mal hlavu v nebesách.
Wormhout

Poloha

Obec má rozlohu 27,41 km². Najvyšší bod je položený 33 m n. m. a najnižší bod 5 m n. m.

Obyvateľstvo

Počet obyvateľov obce je 5 308 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Deň počatého dieťaťa

Deň počatého dieťaťa je medzinárodný deň spomienky na všetky nenarodené ľudské bytosti, je to 25. marec. Jeho ustanovenie vyhádzalo z podnetu pápeža Jána Pavla II. v zhode so slávením sviatku Zvestovania Pána. Je to deň oslavy ľudskej dôstojnosti a úžasného sveta rozvíjajúceho sa dieťaťa, ktoré sa má narodiť. Tiež je to deň na spomienku na milióny nenarodených detí, ktorých životy boli ukončené násilím umelého potratu.

História

Salvádor sa v 1993 stal prvým štátom, ktorý si oficiálne začal pripomínať „Deň práva narodiť sa“. Následne ďalšie krajiny nasledovali s oficiálnym pripomínaním si nenarodených, vrátane Argentíny s „Dňom nenarodených“ v 1998, Čile s „Dňom počatého a nenarodeného dieťaťa“ v 1999, a rovnako v 1999 Guatemala s „Národným dňom nenarodených“. Kostarika, Nikaragua, Peru, Filipíny, Dominikánska republika a Paraguaj sú tiež štáty čo si pripomínajú deň nenarodeného dieťaťa.

Slovensko

Na Slovensku Fórum života vyhlásilo 25. marec za „Deň počatého dieťaťa“. Fórum života združuje viacero Pro-life hnutí, ktoré „Deň počatého dieťaťa“ dostávajú do povedomia rôznymi akciami v daný deň a aj v celom týždni, na ktorý pripadá daný deň. Kampaň používa ako symbol nosenie bielej stužky a snaží sa spropagovať ochranu života cez rôzne propagačné akcie ako informačné stánky v meste, reklamná letáková a bilbordová kampaň, Pochody za život a podobne.
Francillon-sur-Roubion

Poloha

Obec má rozlohu 10,8 km². Najvyšší bod je položený 651 m n. m. a najnižší bod 287 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Comiac

Poloha

Obec má rozlohu 29,27 km². Najvyšší bod je položený 621 m n. m. a najnižší bod 171 m n. m.

Obyvateľstvo

Počet obyvateľov obce je 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Škofja Loka

Škofja Loka je mesto a obec v Slovinsku. Má rozlohu 145 km² a žije tu okolo 12-tisíc obyvateľov.
Legé

Poloha

Obec má rozlohu 63,32 km². Najvyšší bod je položený 74 m n. m. a najnižší bod 18 m n. m.

Obyvateľstvo

Počet obyvateľov obce je 4 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koncern (trhová ekonomika)

Pôvod výrazu

Termín v tomto ekonomickom význame vznikol v Nemecku (der Konzern) pred prvou svetovou vojnou. Nemecké slovo Konzern z čisto jazykového hľadiska pochádza z anglického slova concern (=podnik, obchodná spoločnosť, [obchodný] vzťah), ktoré sa zas do angličtiny dostalo cez francúzštinu z latinčiny (sloveso "concernere"). Význam nemeckého slova Konzern (a teda aj slovenského slova koncern) ale nie je zhodný s významom anglického slova concern - pozri nižšie.

Staršie definície

Slovenský náučný slovník z roku 1932 definuje koncern ako spojenie priemyslových podnikov na základe úzkej vnútornej spolupráce s porušením samostatnosti členových podnikov.
Tento francúzsky text z roku 1958 tvrdí, že termín koncern sa pôvodne vzťahoval len na podniky z oblasti rovnakého výrobného procesu (čomu ale protirečí vyššie uvedený citát z roku 1910).
Tento francúzsky text z roku 1972 zdôrazňuje, že cieľom koncernu nie je monopolizácia konkrétneho trhu, ale spravidla vertikálna integrácia sektora podniku s ostatnými sektormi.

Podobné termíny

Termín efektový koncern je veľmi podobný, resp. zhodný, s (v slovenčine novším) termínom skupina podnikov (angl. group of companies).
Termín koncern (najmä ak ide o koncern efektový, dobrovoľne vytvorený a má monopolné postavenie) je prakticky zhodný s ekonomickou (nie právnou) definíciou anglosaského termínu trust.
Pozor na zámenu s anglickým termínom concern, ktorý v tomto kontexte znamená akýkoľvek podnik alebo obchodnú či výrobnú prevádzku.
Koncern môže mať napr. formu holdingu (Holding je vlastne efektový koncern alebo v užšom zmysle efektový koncern, v ktorom podnik na čele koncernu podriadené podniky len strategicky spravuje). Český Obchodný zákonník v §66a(7), zdá sa, stotožňuje termín holding s termínom koncern (holding je uvedený v zátvorke za slovom koncern).
Sceaux (Hauts-de-Seine)

Obyvateľstvo

Počet obyvateľov je 19 334 (2009).
Nasledujúci graf zobrazuje vývoj počtu obyvateľov v meste.
Zdroje: INSEE
Tollent

Poloha

Obec má rozlohu 4,31 km². Najvyšší bod je položený 108 m n. m. a najnižší bod 17 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zora Kolínska

Životopis

Mala staršieho brata Ctibora. V roku 1945 sa rodina presťahovala do Popradu. Tu začala chodiť na základnú školu. Keď mala osem rokov, pri havárii jej zomrela matka. Neskôr sa otec oženil druhýkrát a s manželkou sa im narodila dcéra Lívia. Na základnej škole recitovala na školských slávnostiach a vyhrávala súťaže v recitáciách. Pokračovala v štúdiu na Gymnáziu na Šrobárovej ulici v Košiciach. Nakoniec absolvovala štúdium herectva na VŠMU v Bratislave.
V roku 1963 - 1965 sa stala členkou divadla v Trnave. Medzi rokmi 1966 - 1968 účinkovala v Divadle poézie. Tu okrem hrania aj vystupovala ako speváčka v kabaretných programoch Milana Lasicu a Júliusa Satinského. V roku 1968 sa umiestnila v ankete Zlatý Slávik na ôsmom mieste. Neskôr sa Divadlo poézie premenovalo na Divadlo na Korze, z ktorého odišla v roku 1971 do Činohry Novej scény v Bratislave. Hrala všetky druhy rolí od komických cez groteskné až po vážne. Bola jednou zo zakladajúcich členiek Divadla Astorka Korzo 90. Často vystupovala s Ivanom Krajíčkom, s ktorým naspievala pár duetov. Medzi kolegov s ktorými vystupovala patrili: Zita Furková, Magda Vášáryová, Stano Dančiak, Martin Huba, Marián Labuda, Juraj Kukura, Milan Kňažko a mnohí ďalší.
Po roku 1989 sa začala venovať podnikaniu, vlastnila obchod s nábytkom. Výstavnú predajňu mala v Dome novinárov na Kapucínskej ulici v Bratislave. Nepredávala len nábytok, ale zabezpečovala aj jeho výrobu na mieru podľa želaní zákazníkov.
V 90. rokoch 20. storočia pravidelne vystupovala v relácii Ivana Krajíčka Repete. Po jeho smrti v roku 1997 prebrala moderovanie relácie a ako moderátorka bola rovnako úspešná ako Ivan Krajíček.
Prvým manželom Zory sa stal Milan Lasica. Svadbu mali v deň jej promócie (na Vysokej škole múzických umení). Po ôsmich rokoch sa rozviedli. Neskôr sa jej partnerom na sedem rokov stal Juraj Kukura. Potom sa zoznámila s lekárom Igorom Petrom s ktorým žila až do konca svojho života. Krátko predtým než zomrela sa po dvadsaťšesťročnom spolužití zobrali.
Akrécia (astronómia)

Akrécia alebo narastanie je gravitačný proces, ktorým sa formujú telesá ako planéty a hviezdy z prachu a plynu.

Fyzikálna podstata

Akrécia je postupné padanie látky na hviezdu, galaxiu alebo iný objekt z okolitého prostredia vplyvom gravitačných síl, napríklad v začiatočných fázach vývoja hviezd. V súčasnosti pri väčšine hviezd sledujeme skôr opačný proces, teda stratu hmoty hviezd. 
Akrécia má veľký význam v tesných dvojhviezdach, keď sa prenáša hmota z jednej hviezdy na druhú. Ak je jednou zo zložiek biely trpaslík, nastáva akrécia plynu na jeho povrch. Vodík, ktorý v plyne prevláda, sa pri akrécii postupne zohrieva až na teplotu, pri ktorej sa spustí termonukleárna reakcia; nastáva výbuch novy.
Akrécia plynu na neutrónovú hviezdu (pulzar) alebo  čiernu dieru vysvetľuje podstatu ich rtg žiarenia. Pri mladých pulzaroch akrécia nie je možná, pretože sú zdrojom vysokoenergetických častíc; únik častíc z pulzara sa však postupne zmenšuje a po 10⁶-10⁷ r je už akrécia na pulzary možná. Padajúca látka utvára okolo kompaktnej hviezdy akréčny disk. Príkladom akrécie na neutrónovú hviezdu sú rtg zdroje Her X-1 a Cen X-3.
V prípade Cyg X-1 nastáva akrécia na čiernu dieru; zdrojom rtg žiarenia je akréčny disk (röntgenová dvojhviezda).

Pozorovania

Pravdepobne prvá planéta pozorovaná v procese akrécie je LkCa 15 b.
Sonneville

Poloha

Obec má rozlohu 10,43 km². Najvyšší bod je položený 161 m n. m. a najnižší bod 68 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-de-Juillers

Poloha

Obec má rozlohu 8,38 km². Najvyšší bod je položený 88 m n. m. a najnižší bod 44 m n. m.

Obyvateľstvo

Počet obyvateľov obce je 166 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vonkajšie

Vonkajšie je povrchová, zmyslom bezprostredne prístupná stránka predmetu alebo skutočnosť jestvujúca mimo predmetu.
Sorel-en-Vimeu

Poloha

Obec má rozlohu 4,09 km². Najvyšší bod je položený 117 m n. m. a najnižší bod 35 m n. m.

Obyvateľstvo

Počet obyvateľov obce je 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bruz

Poloha

Obec má rozlohu 29,95 km². Najvyšší bod je položený 99 m n. m. a najnižší bod 12 m n. m.

Obyvateľstvo

Počet obyvateľov obce je 16 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lespouey

Poloha

Obec má rozlohu 2,96 km². Najvyšší bod je položený 411 m n. m. a najnižší bod 264 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Smolensku

Električková doprava v ruskom meste Smolensk bola spustená 20. októbra  1901.

História

Električky v Smolensku za svojej histórie nepremávali len dvakrát, a to počas občianskej vojny v rokoch 1919 až 1922 a počas 2. svetovej vojny od 15. júla 1941 do 6. novembra 1947. 13. októbra 2010 bola zrušená jedna električková linka a v meste tak zostali linky už len štyri. Sieť obsluhuje jedna vozovňa.
Miroslav Kropilák

Životopis

Štúdium na Filozofickej fakulte UK v Bratislave absolvoval v roku 1941. Pôsobil ako stredoškolský profesor v Bratislave, Ružomberku a Banskej Bystrici. Od roku 1948 pracoval v Ústave SNP v Banskej Bystrici a v Bratislave a od roku v 1953 Historickom ústave SAV. V rokoch 1970 – 1980 bol jeho riaditeľ. Bol externým riaditeľom Encyklopedického ústavu SAV.
Je autorom monografií o najnovších dejinách Česko-Slovenska, učebníc, štúdií a článkov, spolutvorca lexikografických a encyklopedických diel. V rokoch 1981 – 1990 bol predsedom Slovenskej historickej spoločnosti.
Vstrekovanie paliva (zážihový motor)

Vstrekovanie paliva je spôsob prípravy zmesi zážihového spaľovacieho motora spaľujúceho zmes pripravenú z ľahkoodpariteľných kvapalných palív a vzduchu. Palivo pod tlakom prechádza cez dýzu s malým priemerom, následkom čoho dôjde k jeho rozprášeniu na drobné čiastočky a rýchlemu odparovaniu. Alternatívnym spôsobom prípravy zmesi pre zážihový motor je využitie karburátora. Tento spôsob dominoval zážihovým motorom mnoho rokov. Až s rozvojom mikroelektroniky a vďaka svojim výhodám sa koncom osemdesiatych rokov 20. storočia stalo vstrekovanie paliva štandardným spôsobom prípravy zmesi.

História

Vstrekovacie zariadenia sa používali už v počiatočných obdobiach vývoja spaľovacích motorov pre lietadlové motory. Okrem dobrého rozprášenia paliva poskytovali aj nezávislosť na gravitácii, atmosférického tlaku a polohe motora. Prvé vstrekovacie zariadenia pre vozidlové motory sa objavili na trhu v 60. rokoch 20. storočia v USA. Tieto zariadenia boli sprvu mechanické, neskôr s pokračujúcim rozvojom a miniaturizáciou počítačov elektromechanické, a dnes sú prevažne elektronické. Prvý plne elektronicky riadený systém vstrekovania zaviedla do výroby spoločnosť Bosch v roku 1967 pod názvom D-Jetronic. 
Prvé vstrekovacie zariadenia pracovali s otvoreným regulačným obvodom a preberali len rolu systému prípravy zmesi. Ostatné komponenty motora aj naďalej plnili svoju funkciu (napríklad rola odstredivej a podtlakovej regulácie rozdeľovača pri určovaní predstihu zážihu). V roku 1976 došlo k rozšíreniu zariadení s uzavretým regulačným obvodom - s lambda-sondou a trojcestným katalyzátorom. Tento posun umožnil lepšie riadiť a znižovať emisie motora. Riadiaca jednotka vstrekovacieho systému začala postupne preberať okrem úlohy prípravy zmesi aj ďalšie úlohy spojené s riadením motora napr. riadenie predstihu zapaľovania, recirkuláciu výfukových plynov, diagnostiku motora. V roku 1979 spoločnosť Bosch uviedla systém Motronic - digitálny systém riadenia motora.
Prvé elektrické vstrekovacie systémy boli osadzované jednou vstrekovacou tryskou umiestnenou obvykle v mieste, kde býval karburátor. Neskôr umožnilo zvýšenie výkonu počítačového riadiaceho systému montáž viacerých trysiek, obvykle jednej na každý valec, pričom trysky sa presunuli bližšie k valcom. Ďalší vývoj viedol k vysokotlakovým vstrekovacím systémom s priamym vstrekom s vstrekovacou tryskou umiestnenou priamo na valci. V roku 2000 je na trh uvedený systém DI-Motronic a v roku 2005 DI-Motronic 2.generácie, opäť od spoločnosti Bosch, určené pre riadenie zážihových motorov s priamym vstrekom.

Základné rozdelenie

Vstrekovacie systémy pre zážihové motory sa rozdeľujú na dve základné skupiny. Príslušnosť k jednotlivej skupine je ľahko rozlíšiteľná podľa umiestnenia vstrekovacích jednotiek vzhľadom k spaľovaciemu priestoru, podľa toho dostali aj svoje pomenovanie. Z umiestnenia vstrekovačov vyplývajú zásadné rozdiely v príprave zmesi, čo sa prejaví na rozdielnych výkonových a prevádzkových vlastnostiach motorov.
Perrier (Puy-de-Dôme)

Poloha

Obec má rozlohu 6,37 km². Najvyšší bod je položený 601 m n. m. a najnižší bod 410 m n. m.

Obyvateľstvo

Počet obyvateľov obce je 822 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jednoduchý manažérsky protokol siete

SNMP datagram

SNMP datagram sa skladá z hlavičky ktorá obsahuje verziu SNMP protokolu, identifikačné číslo datagramu (pre priradenie odpovede), informáciu o chybe (nastavenú v SNMP Response datagrame), autentifikačnú informáciu a typ PDU (SNMP Get Request, SNMP Get Response a pod). PDU (Protocol Data Unit) obsahuje zoznam OID ktoré identifikujú čítané alebo nastavované premenné a tiež ich hodnoty (v prípade SNMP Get datagramov prázdnu hodnotu - ASN NULL).

SNMPv1

Prvá verzia SNMP protokolu bola definovaná v roku 1988 (RFC 106, RFC 1066 a RFC 1067). Autentifikácia klienta (spravovaného) bola riešená pomocou tzv. „community string“, ktorý bol prenášaný ako čistý reťazec. Najmä preto sa protokol ďalej vyvíjal.

SNMPv2

Verzia 2 SNMP protokolu sa snažila odstrániť nedostatky SNMPv1. Vzniklo mnoho jej odnoží ktoré riešili bezpečnosť a rozšírenia protokolu. Nakoniec sa stala prakticky štandardom SNMP v2c, ktorá zaviedla nové PDU typy (INFORM, GET BULK), nové typy premených (64-bitové hodnoty/počítadlá), ale autentifikácia ostala na úrovni SNMPv1. Štandardná MIB bola podstatne rozšírená.

SNMPv3

Internet Engineering Task Force (IETF) ustanovuje od roku 2004 verziu SNMPv3 ako je definovaná RFC 3411 až RFC 3418 (STD0062). IETF označuje skoršie verzie ako neplatné a zastarané. Verzia SNMPv3 tak konečne štandardizovala nové autentifikačné mechanizmy.

Príklad

Nasleduje výstup programu snmpwalk (snmpwalk je utilita v balíku Net-SNMP) pri zobrazení MIB časti SystemInformation (všeobecné informácie o zariadení a uptime).
snmpwalk -c public punch system

SNMPv2-MIB::sysDescr.0 = STRING: Cisco Internetwork Operating System Software IOS (tm) C2600 Software (C2600-IO3-M), Version 12.2(15)T5, RELEASE SOFTWARE (fc1)

TAC Support: http://www.cisco.com/tac

Copyright (c) 1986-2003 by cisco Systems, Inc.

Compiled Thu 12-Jun-03 15:49 by eaarm

SNMPv2-MIB::sysObjectID.0 = OID: SNMPv2-SMI::enterprises.9.1.187

DISMAN-EVENT-MIB::sysUpTimeInstance = Timeticks: (835747999) 96 days, 17:31:19.99

SNMPv2-MIB::sysContact.0 = STRING: wikiuser

SNMPv2-MIB::sysName.0 = STRING: punch

SNMPv2-MIB::sysLocation.0 = STRING: test

SNMPv2-MIB::sysServices.0 = INTEGER: 78

SNMPv2-MIB::sysORLastChange.0 = Timeticks: (0) 0:00:00.00
Menzdrovka

Prameň

Pramení v Oravských Beskydách, v podcelku Ošust, na južnom svahu Hrubej bučiny (1 131,8 m n. m.) v nadmorskej výške približne 1 060 m n. m., v blízkosti štátnej hranice s Poľskom.